ดิฉันมีอาการ คัดจมูก มาตั้งปี 2018 ค่ะ เป็นมาถึงปัจจุบันโดยเวลาที่คัดจมูกส่วนมาก คือ นั่งจ่อหน้าพัดลม หรือ ตอนเข้านอนห้องปรับอากาศ หรือ เวลาตอนขับรถยนต์ค่ะ เวลาสั่งน้ำมูกออกมาเป็นสีใส หนืดๆ ค่ะปู่ และ พ่อ มีประวัติเป็นภูมิแพ้ค่ะ อยากสอบทราบคุณว่า มีวิธีการรักษาที่ทำทำให้อาการบรรเทาลงมั้ยคะ ?ไม่อยากรับประทานยาแก้แพ้แล้วค่ะ ...
สวัสดีค่ะ อาการคัดจมูกมีน้ำมูกใสเป็นมาเรือรังเป็นปีนั้น อาจจะมีสาเหตุมาจากภูมิแพ้จมูก ซึ่งอาจทำให้มีอาการเรื้อรัง ร่วมกับมีประวัติคนในครอบครัวที่เป็นเหมือนกัน การรักษาส่วนใหญ่จะเป็นการควบคุมอาการเช่นรับประทานยาลดอาการคัดจมูก ล้างจมูกด้วยน้ำเกลือ หลีกเลี่ยงฝุ่น ควันหรือสิ่งที่กระตุ้นให้มีอาการ บางรายที่เป็นมาก อาจต้องกินยาแก้แพ้เพื่อควบคุมอาการในระยะยาวค่ะ ซึ่งถ้าไม่ได้รับประทาน อาจจะควบคุมโรคได้ยากสาเหตุอื่นๆเช่นการติดเชื้อในทางเดินหายใจส่วนบน หรือมีไซนัสอักเสบที่เป็นเรื้อรังก็ได้ ดังนั้นจึงควรพบแพทย์เพื่อยืนยันการวินิจฉัยอีกครั้งหากมีอาการเป็นมาก คัดจมูกจนหายใจลำบาก น้ำมูกข้นเขียว มีไข้ ควรรีบไปพบแพทย์